google/wiki40b huggingface dataset:
Zabajkalský kraj

Zabajkalský kraj (rus. Забайкальский край) je federálny subjekt Ruskej federácie. Leží na východnej Sibíri. Severozápadnú hranicu tvorí republika Buriatsko; na juhu kraj susedí s Čínou a Mongolskom. Na ploche 430 026 km² žije 1 155 000 obyvateľov.
Zabajkalský kraj je výsledkom snáh o zlučovanie ruských federálnych subjektov. Vznikol 1. marca 2008 zlúčením Čitskej oblasti a Aginského buriatskeho autonómneho okruhu.
Saint-Morel

Poloha

Obec má rozlohu 12,04 km². Najvyšší bod je položený 147 m n. m. a najnižší bod 101 m n. m.

Obyvateľstvo

Počet obyvateľov obce je 237 obyvateľov (2009).
Graf vývoja obyvateľstva:
Zdroje: INSEE
Vielle-Soubiran

Poloha

Obec má rozlohu 32,71 km². Najvyšší bod je položený 142 m n. m. a najnižší bod 92 m n. m.

Obyvateľstvo

Počet obyvateľov obce je 246 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Armando Peraza

Život

Narodil sa v Havane na Kube; v detstve prišiel o rodičov (jeho otec zomrel, keď mal tri a matka o štyri roky neskôr) a vyrastal ako bezdomovec. Keď sa neskôr presťahoval do USA, nepoznal dátum svojho narodenia ani vek a tak si dátum narodenia kvôli úradom vymyslel. Počas päťdesiatych a šesťdesiatych rokov spolupracoval s klaviristom Georgom Shearingom a blízko takisto spolupracoval s vibrafonistom Calom Tjaderom. V roku 1977 sa stal členom skupiny Santana, s ktorou nahrával album už o niekoľko rokov skôr; zo skupiny odišiel v roku 1990. Počas svojej kariéry spolupracoval s mnohými ďalšími hudobníkmi, medzi ktorých patria Eric Clapton, Dizzy Gillespie, Dave Brubeck, Charlie Parker, Jaco Pastorius alebo Frank Zappa. Zomrel v roku 2014 na zápal pľúc.
Klingóni

Klingóni sú fiktívna humanoidná rasa bojovníkov v sci-fi Star Trek. Rasa vyzdvihuje česť ako najvyššiu morálnu vlasnosť. Z minulosti a počas života sa najviac hodnotí dosiahnutá sláva jednotlivca alebo jeho rodiny.
Medzi Klingónov patrí nadporučík Worf zo seriálu Star Trek: Nová generácia a poručík B'Elanna Torresová zo seriálu Star Trek: Voyager.

Opis

Klingóni majú mohutnú postavu, umocnenú metalickým vojenským oblečením (mimo uniformovaných členov Federácie). Majú výrazne zvrásnené vysoké čelo, tmavú pokožku, tmavé vlasy, vzbudzujú strach. Dlhé neupravené vlasy sú typické aj u mužov. Dožívajú sa 170 rokov.
Majú tri pľúcne vaky, osemkomorové srdce, dve pečene, pevnejšiu stavbu vnútorných orgánov.

Kultúra

Pochádzajú z planéty Qo'noS, centra kultúrneho a politického života. Umenie boja, množstvo vyhratých bitiek, bojové a taktické schopnosti sú hlavným kultúrnym bohatstvom Klingóna, celej jeho spoločnosti. Preto z typického pohľadu na kultúru nie je dostatočne spoločensky uvedomelý, neprejavuje jemné city (plač, súcit a pod.). Vyznáva a dodržiava však mnohé zvyky a tradície (často hrubého rázu), medzi pokoleniami sa odovzdávajú legendy.
Politickým zoskupením je Klingónska ríša. Výkonnú moc predstavuje kancelár a Klingónska vysoká rada, ktorá sídli na Qo'noSe. Vládne patriarchizmus. Práva a spory sa riešia často konfliktným spôsobom - bojom medzi jednotlivcami, celými rodinami alebo v rámci celej ríše (trvalá hrozba občianskej vojny).

Seriály a filmy

Klingónska rasa sa objavuje vo väčšine seriálov a filmov už od začiatku Star Treku. Epizodicky sa seriál venuje udalostiam v Klingónskej ríši, sporom, prevratom a pod. Spojená federácia planét sa snaží udržať ustavený mier s Klingónskou ríšou, zabrániť spolčeniu s Romulanským impériom a tak zmene rovnováhy síl v kvadrante.
V seriáloch, ktoré zobrazujú hlavne udalosti z Federácie, sú unifomovanými členmi hviezdnej flotily Klingóni poručík Worf a poručík B'Elanna Torresová. Uvedené vlastnosti Klingónov sa v ich charakteroch príliš neprejavujú z dôvodu kázne a hierarchie hodností v hviezdnej flotile.
Worf je vydedencom svojej rasy, bol vychovaný ľudskými rodičmi na Zemi. Neskôr sa stal členom posádky hviezdnej lode USS Enterprise ako jediný Klingón. Získal hodnosť nadporučík, stal sa šéfom ochranky. Má syna s polovičnou Klingónkou. Torresová je polovičný človek a v seriáli väčšmi inklinuje k ľudskému spôsobu života. Kariérne dosiahla v hviezdnej flotile hodnosť poručík a post šéf inžiniera na hviezdnej lodi USS Voyager.
Maroilles (Nord)

Poloha

Obec má rozlohu 22,13 km². Najvyšší bod je položený 191 m n. m. a najnižší bod 125 m n. m.

Obyvateľstvo

Počet obyvateľov obce je 1 443 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Robertot

Poloha

Obec má rozlohu 2,45 km². Najvyšší bod je položený 126 m n. m. a najnižší bod 50 m n. m.

Obyvateľstvo

Počet obyvateľov obce je 190 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vingrau

Poloha

Obec má rozlohu 32,12 km². Najvyšší bod je položený 575 m n. m. a najnižší bod 119 m n. m.

Obyvateľstvo

Počet obyvateľov obce je 593 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Irena Uhorská

Život

Názov Piroška bol maďarským odvodením od latinského názvu „Prisca“, ktoré znamenalo „starodávne“ (významovo „vážené/seriózne“) správanie. Bola dcérou Uhorského Ladislava I. a Adelheidy zo Švábska. Jej starými rodičmi boli Rudolf z Rheinfeldu a jeho druhá manželka Adelheida zo Savojska. Adelheida bola dcéra Otta Savojského a Adelheidy z Turína. 
Piroška sa narodila v Ostrihome. Jej matka zomrela v roku 1090, keď mala Piroška asi dva roky. Jej otec, kráľ Ladislav zomrel 29. júla 1095 a tak jej poručníkom sa stal bratranec Koloman, nový uhorský kráľ, ktorý dohodol jej zväzok s budúcim byzantským cisárom Jánom II. Komnenom.
V snahe zlepšiť vzťahy s byzantským cisárom Alexiom I., Koloman dohodol manželstvo Pirošky s byzantským dedičom Jánom II. Komnénom. Ten bol už od roku 1092 spoluvládcom jeho otca a očakávalo sa, že cisára po jeho smrti na tróne nahradí. Rokovania boli úspešné a svadba sa uskutočnila niekedy v rokoch 1104–1105. Ešte predtým však Piroška prijala ortodoxnú vieru a prijala meno Irena.
Podľa zachovaných životopisov Irena vynikala nábožnosťou a dobročinnosťou, vo vláde zohrala malú úlohu. Pripisuje sa jej založenie slávneho kláštora Krista Pantokratora (Vševládcu). Iní sa zase domnievajú, že ho dal vybudovať jej manžel Ján II. Zo zachovaných dokumentov je však známe, že venovala kláštoru viaceré donácie a pravdepodobne prispela aj na dobročinné ustanovizne, ktoré boli pričlenené ku kláštoru. Kláštor obsahoval tri kostoly a nemocnicu s 5 oddeleniami, ktorá pre ľudí všetkých spoločenských vrstiev.
Cisárovná Irena Uhorská zomrela 13. augusta 1134 a neskôr bola vyhlásená za svätú. Pochovali ju v kláštore Krista Pantokrata, pod rehoľným menom Xénia. Meno prijala až na smrteľnej posteli spolu s rehoľným habitom, ako to v stredoveku východní kresťanskí vladári často robili. Jej sviatok je podľa všeobecného cirkevného kalendára oslavovaný v deň je smrti 13. augusta.
Transpozičný variant frazémy

Transpozičný variant frazémy je druh syntaktického variantu založený na celkovej prestavbe konštrukcie frazémy, pričom sa nemení vecný ani kategoriálny význam (identita) frazémy. Napr. kuť železo zahorúca – kuť železo, kým je horúce, vyskočil ako hadom uštipnutý – vyskočil, akoby ho had uštipol.
Ivana Žalúdeková

Život

Vyštudovala Združenú strednú umeleckú školu v Kežmarku a Katedru priemyselného dizajnu na Trenčianskej univerzite A. Dubčeka. V súčasnosti vyučuje na Základnej umeleckej škole v Nemšovej. Venuje sa aj kresbe a maľbe.
Rys (zviera)

Rys je slovenské označenie rodov Lynx a Caracal z čeľade mačkovité.
Abrázia (geológia)

Abrázia (z lat. abrasio) v geológii je v širšom zmysle modelovanie zemského povrchu dlhodobým účinkom vody (v tekutom i pevnom skupenstve) a/alebo vetra. Pre abráziu vetrom sa používa osobitný termín korázia. V užšom zmysle označuje obrusovanie brehov morským príbojom, alebo obrusovanie okolitých svahov ľadovcom.
Voda naráža na skalnaté pobrežie, v puklinách stláča vzduch a pri návrate ho z nich vysáva. Neustálym opakovaním dochádza k postupnému rozrušovaniu celistvosti hornín. Skaly sa menia na sutinu, ktorá je vodou odnášaná a znovu vynášaná na pobrežie. Sutina zvyšuje účinky vodnej erózie. Abrázia závisí od sily príboja, jeho strmosti a zloženia hornín – najintenzívnejšia je na kolmých, najslabšia na plochých pobrežiach. Abráziu tiež významne znižujú brehové porasty drevín.
Klement XIV.

Biografia

Narodil sa 31. októbra 1705 v Santarcangelo di Romagna. 15. mája 1723 vstúpil do Rádu menších bratov konventuálov a o rok neskôr, 18. mája 1724 bol prijatý za úplného člena rádu. 24. septembra 1759 ho pápež Klement XIII. kreoval za kardinála s titulom kardinál-kňaz a titulárnym kostolom San Lorenzo in Panisperna. 29. marca 1762 mu pápež zmenil titulárne sídlo na Santi XII Apostoli. 19. mája 1769 bol v konkláve po smrti Klementa XIII. zvolený za pápeža. Keďže však v tom čase ešte nebol biskupom, 28. mája obdržal biskupskú vysviacku z rúk Federica Marcella kardinál Lante Montefeltro Della Rovera a spolusvätiteľov Giovanniho Francesca kardinála Albaniho a Henryho Benedicta Maryho Clementa kardinála Stuarta of York. Korunovaný bol 9. júna 1769. Pre Slovensko je tento pápež významný tým, že 19. septembra 1771 vydal bulu Eximia Regalium, ktorou definitívne vyriešil otázku postavenia Mukačevskej eparchie (nanovo ju erigoval). Do tejto eparchie vtedy patrili aj všetci gréckokatolíci na území dnešného Slovenska. 21. júla 1773 rozpustil jezuitskú rehoľu a týmto je dodnes nepopulárne známy. Zomrel 22. septembra 1774 v Ríme.
Žofia Šarlota Hannoverská

Pôvod, mladosť

Žofia Šarlota bola jediná dcéra Ernesta Augusta, hannoverského kurfirsta, a jeho manželky Žofie Hannoverskej; mala troch starších a troch mladších bratov. Jej najstarší brat Juraj Ľudovít sa stal v roku 1714 kráľom Veľkej Británie ako Juraj I. Prvých päť rokov života strávila spolu s rodičmi na provinciálnom zámku v Iburgu, v roku 1673 rodina presídlila do novej rezidencie – zámku v Osnabrücku a v roku 1679 po smrti Žofiinho strýka Johanna Fridricha Braunschweig-Lüneburského, z Osnabrücku do Hannoveru, kde sa Žofiin otec ujal vlády v kalenberskom vojvodstve.
Protestantská rodina Žofie Šarloty z politických dôvodov nevylučovala možnosť svadby s katolíkom. Spolu s matkou, ktorá sa zaoberala záhradným umením, pobývala Žofia Šarlota vo Francúzsku; hlavným cieľom, ktorý touto cestou Žofia Hannoverská sledovala, pravdaže bola svadba s dauphinom, synom francúzskeho kráľa Ľudovíta XIV. Tento plán však nevyšiel, lebo bol v rozpore s dynastickými plánmi jej otca.

Smrť, odkaz

Žofia Šarlota zomrela na zápal hrtanu. 1. februára roku 1705 v Hannoveri, keď bola na návšteve u svojej matky. Miesto posledného odpočinku našla v hohenzollernskej hrobke v berlínskej katedrále.
Po jej smrti bol zámok Lietzenburg premenovaný na Charlottenburg. Tento krok a predovšetkým prestavbu zámku v reprezentatívne sídlo učinil Fridrich predovšetkým z dynastických dôvodov, lebo nemajúc vynikajúcich predkov a nevediac sa honosiť veľkými činmi, čelil posmeškom zo strany európskych vládcov a snažil sa všetkými prostriedkami svojmu v roku 1701 nadobudnutému kráľovskému titulu dodať lesku. Opierajúc sa o tradíciu hannoverského domu, napol všetky sily k vyzdvihnutiu pamiatky svojej manželky.
V jej rodnom mieste je po nej pomenované jazero (Charlottensee), ďalej časť cesty č. 55 (Charlottenburger Ring). V Berlín-Charlottenburgu bolo po nej v roku 1957 pomenované gymnázium (die Sophie-Charlotte-Oberschule).
2 Brothers on the 4th Floor

1990 – 1992: Začiatky

Začiatky bratov Boerových boli začiatkom deväťdesiatych rokov, kedy prvýkrát experimentovali s hudbou vo vlastnom byte v Utrechte. Prvý zlom nastal v roku 1990 keď ich prvý vydaný singel „Can't Help Myself“ sa dostal do holandských rozhlasových staníc a stal sa medzinárodným hitom. Bratia neskôr stretli rapera Da Smooth Baron MCho a speváčku Peggy The Duchess a spoločne s Gale Robinsonom začali odohrávať koncerty. Vydali spoločne ich ďalší singel, „Turn Da Music Up“ ktorý bol menej úspešný, ale značne napomohol kapele získať meno a popularitu.
V roku 1992 sa ale skupina rozdelila a Martin Boer sa presťahoval do nového profesionálneho štúdia kde začal robiť remixy pod názvom Dancability Productions, čo boli vlastne remixy pre umelcov ako je Becky Bell, Twenty 4 Seven a Luv' (pre ich Megamix '93). Medzi tým jeho brat Bobby navrhoval covery a CD nosiče pre ostatných umelcov.

1993 – 1994: Návrat a hit Dreams

V roku 1993 a dvoch vydaných skladbách sa skupina opäť rozhodla pokračovať. Bobby a Martin boli opäť spolu a v novom štúdiu vyprodukovali nový singel „Never Alone“ v ktorom prvýkrát pôsobila nová formácia skupiny a to speváčka Des'Ray a raper D-Rock. Úspešnosť skladby „Never Alone“ bola tak vysoká že dostala zlaté ocenenie v Holandsku za rok 1993.
V roku 1994 nasledoval album Dreams a skladba „Dreams (Will Come Alive)“ ktorá dostala zlaté ocenenie a dodnes sa označuje za najpopulárnejšiu skladbu 2 Brothers on the 4th Floor. V rovnakom roku vyšla skladba „Let Me Be Free“ sa umiestnila v rebríčku TOP10 v Holandsku.

1995 – 1996: Album 2

V roku 1995, Martin a Bobby začali nahrávanie druhého albumu. V rovnakom roku vyšli skladby ako „Fly (Through The Starry Night)“, „Come Take My Hand“ a „Fairytales“.
Rok 1996 priniesol album 2 a skladby ako „Mirror of Love“, „There's A Key“ a „One Day“.

1997 – 2001: Skladby

V marci 1998 vydali singel „Do U Know“. Koncom roka 1998 nasledovala skladba „The Sun Will Be Shining“.
5. februára 1999, vyšiel singel „Heaven Is Here“. 29. októbra rovnakého roku vydali singel „Living In Cyberspace“.
16. júna 2000, vyšiel singel „Wonderful Feeling“.
29. júna 2001, bol vydaný singel „Stand Up And Live“ ktorý bol posledným singlom skupiny 2 Brothers on the 4th Floor.
Skladby ktoré boli vydané boli kombinované s novou produkciou a mali sa vyskytovať aj na novom albume ktorý bol pripravovaný na rok 2001, ale po problémoch z nahrávacou spoločnosťou tretí album skupiny 2 Brothers on the 4th Floor nikdy nevyšiel.
Salles-Courbatiès

Poloha

Obec má rozlohu 13,35 km². Najvyšší bod je položený 391 m n. m. a najnižší bod 241 m n. m.

Obyvateľstvo

Počet obyvateľov obce je 401 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pistón (sochár)

Pistón (starogr. Πίστων – Pistón) bol grécky sochár z 3. storočia pred K.
Pistón, grécky sochár (bronziar) neznámeho pôvodu, bol činný na začiatku 3. stor. pred Kr. Podľa rímskeho spisovateľa Plínia bol zamestnancom sochárskeho majstra Teisikrata zo Sikyónu (žiaka Lysippovho syna Euthykrata zo slávnej sikyónskej sochárskej školy). Medzi jeho najslávnejšie diela patrili sochy Area a Herma, ktoré za rímskych čias umiestnili do rímskeho chrámu Concordia. Zhotovil aj sochy Lysidémovho syna Lysifana a jeho matky Sóstraty, z ktorých sa zachoval mramorový podstavec z jeho signatúrou, datovaný do začiatku tretieho storočia pred Kr. (tento podstavec bol opätovne použitý v rímskom období pre sochy L. Valeria Catullu a jeho matky Terentie Hispully.)
Niektorí znalci (napr. nemecký archeológ Maximilian Mayer) mu pripisujú autorstvo originálov sôch Area Ludovisi (dnes v rímskom Národnom múzeu v Termách) a sediaceho Herma z Villa dei Papiri (vila papyrusov) z Herculanea, vystavenej v Národnom archeologickom múzeu v Neapole (inventárne číslo NM 5625). Spolupráca s Teisikratom však bezpečne nepreukazuje, že patril k Lysippovej sochárskej škole (jeho umelecký štýl nie je známy), preto zaradenie tejto sochy medzi jeho diela nie je celkom opodstatnené (avšak ani vylúčené).
Auvers-Saint-Georges

Poloha

Obec má rozlohu 12,99 km². Najvyšší bod je položený 156 m n. m. a najnižší bod 63 m n. m.

Obyvateľstvo

Počet obyvateľov obce je 1 200 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Auverse

Poloha

Obec má rozlohu 30,74 km². Najvyšší bod je položený 102 m n. m. a najnižší bod 55 m n. m.

Obyvateľstvo

Počet obyvateľov obce je 451 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
HC Slovan Ústečtí Lvi

História

História hokeja v Ústí nad Labem sa začala písať po 2. svetovej vojne keď vznikol klub Sokol, neskôr pôsobil s názvami LTC, ZSJ Armaturka, TJ Chemička. Tento klub, ale v roku 1963 ukončil svoju činnosť a mesto rozhodlo o vytvorení nového klubu TJ Slovan NV. V roku 1966 vyhral klub kvalifikáciu do 1. národnej hokejovej ligy, v ktorej pôsobil až do roku 1988. Do súťaže sa vrátil až v roku 1993. Následne so striedavými úspechmi pôsobil v prvej aj druhej národnej hokejovej lige. Názov HC Slovan Ústečtí Lvi nesie od roku 2007. V sezóne 2006/07 klub po druhýkrát vyhral 1. ligu, lenže kvôli tomu, že odpadla baráž, klub po prvýkrát postúpil do extraligy. V extralige skončili hokejisti z Ústí nad Labem s odstupom poslední, no do tímu prišli hviezdy ako napríklad niekdajší odchovanec Jan Čaloun. Aj po zostupe patrí klub k vážnym ašpirantom na postup do Extraligy.
Boisseuil

Poloha

Obec má rozlohu 18,92 km². Najvyšší bod je položený 403 m n. m. a najnižší bod 223 m n. m.

Obyvateľstvo

Počet obyvateľov obce je 2 613 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chazé-Henry

Poloha

Obec má rozlohu 19,87 km². Najvyšší bod je položený 107 m n. m. a najnižší bod 52 m n. m.

Obyvateľstvo

Počet obyvateľov obce je 843 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Minister národnej obrany Česko-Slovenska

Minister národnej obrany bola politická funkcia (najvyšší predstaviteľ rezortu obrany), ktorá bola zriadená v novembri 1918 spoločne so vznikom česko-slovenskej vlády. V určitých obmenách a s menšou prestávkou trvala po dobu existencie samostatného Česko-Slovenska, teda až do roku 1992.
Krátko pred zánikom Česko-slovenskej armády (resp. pred rozdelením na Armádu ČR a Armádu SR) bolo z názvu funkcie vypustené slovo národná. Dnešná funkcia ministra obrany tak plynule nadväzuje na svoju dlhoročnú tradíciu. Prvým ministrom národnej obrany bol významný český politik Václav Klofáč, zakladateľ a predseda Českej strany národne sociálnej.
Aubenasson

Poloha

Obec má rozlohu 6,69 km². Najvyšší bod je položený 1 127 m n. m. a najnižší bod 224 m n. m.

Obyvateľstvo

Počet obyvateľov obce je 67 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žďár (prírodná pamiatka)

Ochrana

Predmetom ochrany sú prírode blízke ekosystémy lesných spoločenstiev (najmä serpentinitové bôry, okrajovo bučiny) a spoločenstiev serpentinitových skalných štrbín s výskytom slezinníka nepravého (Asplenium adulterinum)
Naves (Corrèze)

Poloha

Obec má rozlohu 35,93 km². Najvyšší bod je položený 505 m n. m. a najnižší bod 222 m n. m.
Curaçajské národné futsalové družstvo mužov

Vrcholné podujatia

Na majstrovstvá sveta FIFA sa curaçajskému družstvu nepodarilo ani raz kvalifikovať. Pokúsilo sa o to prvýkrát až v roku 2016.
Družstvo sa kvalifikovalo raz na majstrovstvá CONCACAF, a to v roku 2016 v Kostarike. Vo svojej základnej skupine prehralo s Kanadou a domácim družstvom a remizovalo s Cubou, nepostúpilo do play-off a obsadilo celkové 7. miesto.
Curaçajské družstvo sa zúčastnilo tretieho turnaja majstrovstiev Karibiku. V roku 2016, keď turnaj hostila Kuba, zvíťazilo v základnej skupine nad Guyanou, Antigou a prekvapujúco aj nad Trinidadom a Tobagom a postúpilo do finále. V ňom prehralo s domácou Kubou, napriek tomu sa kvalifikovalo na svoje prvé kontinentálne majstrovstvá.
Lajka

Lajka (rus. Лайка) bola túlavá suka kríženca zrejme sibírskeho huskyho a teriéra, ktorá sa ako prvá živá bytosť dostala na obežnú dráhu Zeme. V skutočnosti ju pôvodne nazývali Kudriavka (po rusky Кудрявка – Kučierka), ale neskôr sa vžilo pomenovanie Lajka, čo je vlastne označenie ruského národného plemena.
V rámci misie Sputnik 2 ju sovietski vedci dňa 3. novembra 1957 vyslali do vesmíru. V tom čase mala asi 2 roky a vážila okolo 6 kg. Keďže v tom čase ešte neboli technické možnosti umožňujúce jej návrat z obežnej dráhy, už pri štarte sa vedelo, že Lajka vo vesmíre uhynie a neskôr zhorí pri záverečnom vstupe družice do atmosféry. Hoci sa plánovalo, že na obežnej dráhe bude udržovaná pri živote aspoň týždeň (po ktorom mala byť usmrtená podaním jedu do potravy), Lajka uhynula predčasne. Kvôli nesprávnej obežnej dráhe a s tým spojenými problémami s termoreguláciou vnútri lode podľahla veľkému stresu a prehriatiu už 5 – 7 hodín od štartu. Ruské úrady priznali túto skutočnosť až v roku 2002. Sputnik 2 spolu s Lajkiným mŕtvym telom zhorel v atmosfére 14. apríla 1958.
Napriek predčasnému uhynutiu dodal Lajkin let množstvo informácií, ktoré potvrdili možnosť prežitia živého organizmu na obežnej dráhe a bol tak prvým krokom, ktorý umožnil neskorší let človeka do vesmíru.
Na jar roku 2013 uviedla English Touring Opera operu Laika the Spacedog opisujúcu príbeh Lajky a vedcov v programe Sputnik. Dielo je určené pre deti a rodiny.
Protierózna ochrana

Protierózna ochrana je súbor opatrení, ktorých cieľom je zabrániť vzniku škodlivej erózie a znížiť intenzitu erózie na hodnotu prípustnej intenzity.

Prevádzkové opatrenia

Patria sem protierózna organizácia územia (poloha, tvar, komunikácia), agronomické opatrenia (vrstevnicové obrábanie pôdy, brázdovanie, protierózna agrotechnika), biologické (osevné postupy, lesné pásy, pásové pestovanie plodín, zatrávňovanie).

Technické opatrenia

Patria sem priekopy a terasy.
Slepé črevo

Slepé črevo (iné názvy: cékum, caecum; lat. intestinum caecum) je vakovitý začiatok hrubého čreva. Hovorovo sa ako „slepé črevo“ chybne označuje červovitý prívesok slepého čreva (lat. appendix vermiformis).
Má imunitnú funkciu.
Salsein

Poloha

Obec má rozlohu 5,73 km². Najvyšší bod je položený 1 640 m n. m. a najnižší bod 588 m n. m.

Obyvateľstvo

Počet obyvateľov obce je 45 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Barbazan-Dessus

Poloha

Obec má rozlohu 4,24 km². Najvyšší bod je položený 516 m n. m. a najnižší bod 381 m n. m.

Obyvateľstvo

Počet obyvateľov obce je 132 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jehuda Löw ben Becalel

Rabi Jehuda Löw ben Becalel (* asi 1512 alebo 1525, Poznaň alebo Worms – † 17. september 1609), známy aj pod hebrejským akronymom Maharal (מהר"ל), bol najvýznamnejší pražský rabín, talmudista a kabalista, jeden z najväčších židovských náboženských mysliteľov novoveku. Svojím učením výrazne ovplyvnil hnutie chasidizmu. Podľa legendy bol tvorcom golema.
V rokoch 1553–1573 pôsobil ako zemský rabín v moravskom Mikulove. Po presťahovaní do Prahy viedol talmudickú školu, ktorá sídlila v jednej z klaus, ktoré dal vystavať Mordechaj Maisl na kraji Starého židovského cintorína. Založil pražské pohrebné bratstvo Chevra kadiša a napísal preň stanovy. Keď ho v roku 1583 nezvolili za pražského rabína, odišiel do Poľska a odtiaľ na Moravu. Do Prahy sa vrátil v roku 1587, v roku 1592 ho však vymenovali za vrchného zemského rabína v Krakove. Tento úrad zastával až do roku 1597, kedy sa definitívne vrátil do Prahy, kde pôsobil ako vrchný rabín až do svojej smrti v roku 1609.
Podľa kroniky Maharalovho žiaka Davida Gansa Cemach David pozval cisár Rudolf II. 23. februára 1592 rabiho Löwa do svojho paláca na Hradčanoch. Podľa Gansa spolu „hovorili medzi štyrmi očami ako priateľ s priateľom“. Obsah ich rozhovoru mal ostať utajený. Podľa niektorých špekulácií bolo témou rozhovoru mystické učenie kabaly, alebo teória vesmíru (krátko po Löwovej návšteve pozval Rudolf II. do Prahy astronómov Tycha de Brahe a Keplera.)
NHL draft (2003)

NHL draft 2003 bol 41. vstupný draft NHL. Uskutočnil sa 21. júna 2003 v Gaylord Entertainment Center v Nashville v Tennessee.
Tridymit

Charakteristika

Tridymit vytvára tenkotabuľkovité kryštáliky veľké do niekoľkých mm, často vytvára dvojčatá a trojčatá. Je to bezfarebný alebo biely, sivastý až žltkastý minerál. Lesk tridymitu je sklený, perleťový, niekedy matný.

Vznik

Vzniká v dutinách trachytov, porfyritov, andezitov a ryolitov. Je pomerne zriedkavý.

Poznávanie

Charakteristický je vysokou tvrdosťou a typickým dvojčatným alebo trojčatným usporiadaním kryštálov. Je nerozpustný v kyseline chlorovodíkovej.

Výskyty na Slovensku

Vranov (Slanské vrchy), Stará Kremnička (pri Žiari nad Hronom), Bralce, Hliník nad Hronom (pri Žiari nad Hronom), v ryolitoch v okolí Žiaru nad Hronom.
Coulimer

Poloha

Obec má rozlohu 17,19 km². Najvyšší bod je položený 225 m n. m. a najnižší bod 153 m n. m.

Obyvateľstvo

Počet obyvateľov obce je 291 (2011).
Nasledujúci graf zobrazuje vývoj počtu obyvateľov v obci.
Zdroje: INSEE